A távhasználatok összes számának csökkenéséről (2018-2019)

Az adatszolgáltató könyvtárak távhasználati adatingadozása kettő kivételével természetesnek tekinthető.

1. Szegedi Tudományegyetem Klebelsberg Könyvtár, távhasználat

2018: 29 795 320

2019: 3 038 577

csökkenés: 26 756 743

A könyvtári statisztikai adatlap a távhasználatok számának tekintetében az alábbi felületek/eszközök használati számának megadását kéri az adatszolgáltatóktól: telefon, e-mail, OPAC, honlap. Az egyes könyvtárak évek óta ennek megfelelően szolgáltatnak adatot, viszont egyre több könyvtárban vannak olyan elektronikus felületek, amelyek nem sorolhatók be a négy említett kategória egyikébe sem. A legtöbb adatszolgáltató intézmény ezeknek az új elektronikus felületeknek a használati adatait nem írja be a statisztikába (hiszen nincs olyan mező, ahol ezek használati számát feltüntethetnék), de az SZTE nagy központi könyvtára évek óta olyan számítási gyakorlatot követett, amely a távhasználatok számába beleértette az egyéb elektronikus felületeinek használati adatait is. Ennek következtében olyan magas értéket tüntettek fel az éves statisztikákban, amely az összesített könyvtári statisztikában is jól láthatóan növelte a távhasználatok számát. Ezt a számítási gyakorlatot a 2019-es adatok kiszámításánál megváltoztatták, tehát a 2019-es össztávhasználati érték egyrészről valósabb képet mutat, mint a korábbi években (hiszen azt nem növeli meg nagy mértékben egyetlen könyvtár, eltérő számítási gyakorlatból származó kiemelkedően magas értéke), másrészről a távhasználatok összesített száma ténylegesen jóval magasabb lenne, ha az adatszolgáltató intézményeknek lehetőségük lenne valamennyi elektronikus felületük használati adatát feltüntetni az éves kulturális statisztikában.

A Könyvtári Intézet feltétlenül azt tartaná helyesnek, ha a kulturális statisztikai adatlap ennek megfelelően alakulna át.

2. Békés Megyei Könyvtár, távhasználat

2018: 8 062 590

2019: 165 148

csökkenés: 7 897 342

Rákérdeztem, hogy mi áll a Békés Megyei Könyvtár távhasználata jelentős csökkenésének hátterében. Kertész Zoltán, az olvasószolgálat ov.-je ígért választ, de nem küldött.

Somogyi József

KI